પેટ્રોલથી ચાલતી ગાડી અને બેટરીથી ચાલતી ગાડીમાં ગ્રીલ તો હોય પરંતુ તેની ડિઝાઇનમાં ફર્ક હોય છે. આવી જ રીતે વિવિધ જગ્યાએ બનતા મકાનો માટે ડિઝાઇન અલગ પ્રકારની હોઈ શકે. જે તે જગ્યાના ક્લાયમેટને આધારે તેનું મટિરીઅલ પણ નક્કી કરી શકાય. આ બધી વાતો પ્રથમ નજરે આર્કિટેક્ચરના નિયમો હોય તેવું લાગે. પણ આ વાતનું સમર્થન આપણને ભારતીય વાસ્તુમાં મળે છે. ગુજરાતમાં નળીયાવાળા અને ઢાળીયા, છાપરાવાળા મકાનો બનતાં. તેનું કારણ સૂર્યના સીધા પ્રકાશથી ઘરને બચાવવાની વ્યવસ્થાનો ભાગ છે. નળીયાની વચ્ચે જે પોલાણ બનતું તે અત્યારે બનતાં મોંઘા ડબલ રૂફનું સરળ સ્વરૂપ હતું.